# RETNINGSLINJER FOR FAGGRUPPE - DIPS SAMSPILL

*Sist endret: 19.08.2021*

**Navn**   
Forumets navn er: FAGGRUPPE DIPS SAMSPILL

**Formål**   
Faggruppen er et møtepunkt for organisasjoner som har tatt i bruk DIPS Samspill, og skal arbeide på vegne av medlemmene for å påvirke utviklingen av programmet. Faggruppen skal fungere som høringskanal mellom DIPS Front og organisasjonene, og skal komme med endringsønsker, samt foreta en prioritering. Gruppen kan ellers komme med råd og innspill til programmet DIPS Samspill.

**Kontingent**  
Alle organisasjoner som bruker DIPS Samspill skal betale kontingent til faggruppen. Kontingenten er fra våren 2021 satt til kr. 1 500,-. Faggruppen fastsetter kontingenten ut ifra økonomistatus. Kontingenten for et kalenderår skal betales innen utgangen av februar. Kontingenten skal brukes til å dekke faggruppen sine utgifter til møter, evt. andre aktiviteter et flertall i faggruppen mener er til nytte for organisasjonene, f.eks. utvikling og opplæring.

**Medlemmer**  
Medlemmer til faggruppen velges blant organisasjoner som bruker DIPS Samspill. Valget utføres digitalt innen 15. september. Faggruppen kan bestå av 7 medlemmer, men justeres etter antall brukere av DIPS Samspill. Det er organisasjonen som er medlem. Pr. i dag har Oslo kommune fast plass i faggruppen.

Faggruppen konstituerer seg selv på første møte etter valget, dvs. velger leder og nestleder. For å sikre kontinuitet i faggruppen kan ikke leder og nestleder være på valg samtidig.

DIPS Front ivaretar sekretær- og kassererfunksjonen.

Oppdatert oversikt over medlemmene i faggruppen skal vedlegges retningslinjene som er tilgjengelig på DIPS front sin kundeportal.

* **Leder for Faggruppe DIPS Samspill**
* Blir valgt for to år for å sikre kontinuitet
* Kaller inn til faggruppemøter
* Er ansvarlig for at agenda er klar en uke før faggruppemøte
* Skal motta liste over endringsønsker fra DIPS Front 3 uker før møtet, og vurdere om disse må avklares nærmere med faggruppen
* Skal være ordstyrer på møter dersom ikke annet avtales
* Nestleder ivaretar ovennevnte oppgaver i leders fravær
* **Valg**

Faggruppen har ansvar for å gjennomføre årlige valg.

* To organisasjoner er på valg hvert år, og velges for en periode på tre år.
* Hver organisasjon har én stemme.
* Fordeling av faggruppens 7 plasser: Pr. i dag har Oslo kommune fast plass. Én plass er forbeholdt IOP og én plass forbeholdt stafettlogg.
* Avgåtte medlemmer inviteres inn i første faggruppemøte etter gjennomført valg.
* **Stedfortreder**
* **Hvem møter dersom noen melder forfall til faggruppemøtet**

Det er den enkelte organisasjon, og ikke person, som er valgt inn i faggruppen.

Dersom organisasjonen ikke har anledning til å sende en representant til møter i faggruppen for en periode på ett år, gis det anledning til å sende representant fra en annen organisasjon. Den organisasjonen som var neste på listen (antall stemmer) ved forrige valg får tilbud om å tre inn i faggruppen i fraværsperioden.

* **Hvem møter dersom en organisasjon trekker seg fra faggruppen**

Dersom en organisasjon trekker seg fra faggruppen, går plassen til annen organisasjon av samme type organisasjon (kommune, stat, privat) som den innvalgte. Den organisasjonen som var neste på listen (antall stemmer) ved forrige valg trer inn i faggruppen.

**Organisering**  
**Møter**

Faggruppen gjennomfører minimum to møter i året.

DIPS Front skal sende ut referat fra faggruppemøtene innen en uke etter at møtet er avholdt.

Alle tallene i regnskapet skal presenteres på faggruppemøtet og godkjennes av faggruppen.

Saker til faggruppen sendes faggruppens leder minimum to uker før faggruppemøtet.

Under første faggruppemøte etter gjennomført valg, skal et punkt på agendaen være å gå gjennom retningslinjene for faggruppen.

**Endringsønsker og informasjon**

* Faggruppe DIPS Samspill har 100 utviklingstimer til rådighet pr. år., i tillegg til midler på eget budsjett. Innenfor rammen av disse timene, kan faggruppen prioritere egne utviklingsønsker.
* Faggruppen bistår også med å rådgi DIPS Front når det gjelder prioritering av endringsønsker som går utover utviklingstimer gruppen har til rådighet.
* Endringsønsker meldes inn via DIPS Kundesak. Via egen pålogging får faggruppens medlemmer direkte tilgang til disse sakene og eventuelle kommentarer/innspill som er lagt på disse sakene.
* DIPS Front sørger for at listen over endringsønsker gjøres tilgjengelig for alle kunder via DIPS Kundeportal i forkant av faggruppens halvårlige møte.
* DIPS Front sørger for at eventuelle innspill på endringsønsker legges rett inn i saken på DIPS Kundesak
* DIPS Front estimerer endringsønskene og sender til faggruppen i forkant av faggruppemøtene
* DIPS Front publiserer hva som skal implementeres av endringsønsker på DIPS Kundeportal og sender det ut til faggruppen.
* DIPS Front legger ut informasjon på DIPS Kundeportal om faggruppen, frister for innmelding av endringsønsker, og hvem som er medlemmer
* Nyhetsbrev i mars/september må informere om frister for innmelding av endringsønsker.

**Informasjonskanal**Generell informasjon om Faggruppe DIPS Samspill skal publiseres på DIPS Kundeportal.

**Oppløsning**  
*Oppløsning av Faggruppe DIPS Samspill avgjøres i faggruppemøte dersom dette blir aktuelt.*